《老树》
宋代·郑獬

老树十百围，赤日不满影。
庙貌画鬼神，焰闪见光景。
闾里颇惊动，豚壶日叩请。
小巫口吟呀，祝奠屡折磬。
安敢议翦伐，惟恐罹灾眚。
乌雀不敢巢，繁阴实修整。
岂有物所凭，阴奸设机穽。
吾闻夏后氏，液金铸九鼎。
窟穴尽发露，夔羊皆远屏。
自从九鼎亡，草木亦有幸。

作者简介：郑獬（1022——1072）字毅夫，号云谷，虔化人，江西宁都梅江镇西门人，因他的祖父前往湖北安陆经商，便寄居于此。商籍人安陆，详载宁都州志，少负售才词章豪伟，宋皇祐壬辰科举人，癸巳状元及第，初试国子监谢启曰，李广才气自谓无双。